**Օրվա դասի պլան**

**Հայոց պատմոթւյուն**

**10- րդ դասարան**

**Կազմողներ՝** Լիաննա Ղազինյանը-Հաղարծինի մ/դ

Ալիսա Սարուխանյանը-Աչաջրի մ/դ

Հրածին Ապերյանը -Չինարիի մ/դ

Անահիտ Գաբրիելյանը- Չինչինի մ/դ

Ժենյա Մեհրաբյանը- Գանձաքարի մ/դ

Աստղիկ Ավագյանը -Ներքին Կարմիրաղբյուրի մ/դ

|  |  |
| --- | --- |
| **Դասի թեման** | Ընկերային-տնտեսական և առօրեական կյանքը (1ժամ) |
| **Դասի նպատակը** | Աշակերտը կուսումնասիրի ընկերային-տնտեսական և առօրեական կյանքի առանձնահատկությունները պատմական զանազան աղբյուրների և տեքստերի վերլուծության հիման վրա կձևավորի վելուծական քննական մտածողություն։ |
| **Վերջնարդյունքներ** | * Ուսումնասիրի Կիլիկիան Հայաստանի ընկերային կյանքը և տնտեսական համակարգը: * Վերլուծի Կիլիկյան Հայաստանի տնտեսության զարգացումը, բնութագրի Կիլիկիայի դաշտային և լեռնային հատվածների ֆիզիկաշխարհագրական դիրքի առանձնահատկությունները և դրանցից կախված հասարակական կյանքի առանձնահատկությունները։ * Հետազոտի և վերլուծի զանազան պատմական աղբյուրներ և տեքստեր ձևավորի քննական վերլուծական մտածողություն: |
| **Կապը ՀՊՉ ի հետ** | **Մ1** Գրական հայերենով ստեղծի տարբեր ոճերի և ժանրերի գրավոր և բանավոր խոսք՝ օգտագործելով տարբեր արտահայտչամիջոցներ և համապատասխանեցնելով դրանք իրավիճակներին։  **Մ11.**Առաջադրի հետազոտական հարցադրումներ և վարկածներ, պլանավորի և իրականացնի հետազոտություններ՝ առաջարկելով համապատասխան մեթոդներ և բարելավման եղանակներ: Վերլուծի ստացված տվյալները առկա գիտելիքի և պատկերացումների համատեքստում, կատարի վերացարկումներ և ընդհանրացումներ:  **Մ15․**Ստեղծագործաբար և պատասխանատու կերպով կիրառի տեղեկատվական և թվային սարքերը որպես ժամանակակից աշխատանքային գործիք, իսկ համացանցը՝ որպես ուսումնական, համագործակցային և աշխատանքային հարթակ։  **Մ16.**Համեմատի և վերլուծի հասարակական և քաղաքական երևույթների և գործընթացների տարբեր մեկնաբանություններ, արտահայտի հիմնավորված դիրքորոշում դրանց վերաբերյալ:  **Մ41․**Կարևորի իր՝ հայկական և համաշխարհային պատմամշակութային արժեքների ժառանգորդ լինելը և ցուցաբերի պատասխանատու վերաբերմունք դրանց պահպանման գործում։ |
| **Դասի խնդիրները** | 1. Ներկայացնել Կիլիկյան Հայաստանի աշխարհագրական միջավայրը և նրա ազդեցությունը երկրի ընկերային-տնտեսական կյանքի վրա: 2. Բացատրել Կիլիկիայի ներգրավվածությունը միջերկրյածովյան ավազանի և համաշխարհային տնտեսական գործընթացների մեջ։ 3. Գնահատել Դաշտային Կիլիկիայի նավահանգստային քաղաքների դերը համաշխարհային տնտեսական գործընթացների զարգացման մեջ (Այաս, Կոռիկոս, Մամեստիա, Տարսոն, Ադանա): 4. Վերհանել Այաս-Ալեքսանդրիա տնտեսական մրցակցությունը և ընկերային մոդելում սեփական փորձի փոխանակումը արևմտաեվրոպական բնակչության հետ: 5. Համեմատել տարբեր աղբյուրներից (իտալական, ֆրանսիական) ստացած տեղեկույթը Կիլիկյան և արևմտաեվրոպական քաղաքային միջավայրերի ընդհանրության մասին: 6. Համեմատել Կիլիկյան Հայաստանի ու Մեծ Հայքի քաղաքային բնակավայրերը։ 7. Ներկայացնել կիլիկիահայերի առօրյա կյանքի առանձնահատկությունները, համեմատել նույն ժամանակաշրջանի Հայաստանում բնակվող հայերի կյանքի հետ։ |
| **Նպատակին հասնելու հանգամանքը ստուգելու եղանակը (դասը լսողի համար)** | 1. Քարտեզի վրա ցույց տալ Կիլիկյան Հայաստանի տարածքը, աշխարհագրական բաժանումը և քաղաքները: 2. Ո՞ր դարում մեծացավ հայերի հոսքը դեպի Կիլիկիա, ուրիշ ի՞նչ ժողովուրդներ էին ապրում Կիլիկիայում: 3. Նշել Դաշտային Կիլիկիայի առանձնահատուկ դերը ավատատիրական հասարակական հարաբերությունների զարգացման գործընթացում: |